gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 6371, del 07-10-2010 (2010/10789)

Corrección de errores de la resolución de 28 de septiembre de 2010, de la Presidencia de la Acadèmia Valenciana de la Llengua, por la que se convoca la provisión, por el sistema de libre designación, de un puesto de naturaleza funcionarial, sector Administración General, grupo C1/C2 (convocatoria 5/2010).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6371

Data del DOGV
:   07-10-2010

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2010/10228


Data del document
:   07-10-2010

Organisme emissor
:   Acadèmia Valenciana de la Llengua

Tipus de document
:   Correcció d'errades

Correcció d'errades

 Descriptors 

:   * concurs administratiu

Corrección de errores de la resolución de 28 de septiembre de 2010, de la Presidencia de la Acadèmia Valenciana de la Llengua, por la que se convoca la provisión, por el sistema de libre designación, de un puesto de naturaleza funcionarial, sector Administración General, grupo C1/C2 (convocatoria 5/2010). [2010/10869]
S'ha observat una errada a la publicació de la resolució esmentada (DOCV núm. 6370, de 06.10.2010), que consisteix a l'omissió de l'annex que hi apareix tot seguit.
ANNEX / ANEXO
Diari Oficial de la Generalitat Valenciana


Sumari del DOGV 6373, del 09-10-2010 (2010/10058)

DECRET 162/2010, de 8 d'octubre, del Consell, pel qual concedeix l'Alta Distinció de la Generalitat al senyor Antonio Gil Olcina.
---------------------------------------------------------------------------------------------------------------------------------

### Dades del document

Número de DOGV
:   6373

Data del DOGV
:   09-10-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/10997


Data del document
:   08-10-2010

Organisme emissor
:   Presidència de la Generalitat

Tipus de document
:   Decret

Descriptors 

:   * distinció honorífica

DECRET 162/2010, de 8 d'octubre, del Consell, pel qual concedeix l'Alta Distinció de la Generalitat al senyor Antonio Gil Olcina. [2010/10882]  
El Consell, mitjançant el Decret 28/1986, de 10 de març, modificat pel Decret 177/2003, de 12 de setembre, va crear l'Alta Distinció de la Generalitat per a premiar les persones físiques o jurídiques que s'hagen distingit en la seua activitat al servei dels interessos generals i peculiars de la Comunitat Valenciana.  
En reconeixement als valors esmentats, el Consell ha acordat concedir l'Alta Distinció de la Generalitat al senyor Antonio Gil Olcina.  
Catedràtic de Geografia en les universitats de La Laguna, València i Alacant, Antonio Gil Olcina ha exercit els càrrecs de vicerector de la Universitat de La Laguna, vicerector de la Universitat de València, rector de la Universitat d'Alacant i rector honorari d'aquesta mateixa Universitat.  
Antonio Gil Olcina és, a més, acadèmic de la Reial Acadèmia de la Història, membre de l'Acadèmia Alfons X El Savi i de la Reial Acadèmia de Cultura Valenciana, i presideix el Consell Científic de l'Institut Euromediterrani d'Hidrotècnia, dependent del Consell d'Europa.  
En l'exercici de les seues funcions docents i investigadores, el senyor Gil Olcina s'ha centrat, especialment, en qüestions agràries, anàlisi regional i geografia històrica. També ha investigat àmpliament sobre regadius tradicionals i obres hidràuliques, i s'ha convertit en un referent nacional en temes hídrics i advocant, des d'un enfocament científic, per plantejaments solidaris, raonables i sensats.  
Per tant, en reconeixement a la seua dedicació acadèmica, docent i investigadora, a proposta del president de la Generalitat i amb la deliberació prèvia del Consell, en la reunió del dia 8 d'octubre de 2010,  
DECRETE  
Concedir l'Alta Distinció de la Generalitat al senyor Antonio Gil Olcina.  
València, 8 d'octubre de 2010  
El president de la Generalitat,  
FRANCISCO CAMPS ORTIZ
Diari Oficial de la Generalitat Valenciana


Sumari del DOGV 6245, del 14-04-2010 (2010/3750)

Informació pública de l'estudi d'integració paisatgística i estudi d'impacte ambiental del projecte d'ampliació del proveïment d'aigua potable a la partida de la Marina.
-------------------------------------------------------------------------------------------------------------------------------------------------------------------------

### Dades del document

Número de DOGV
:   6245

Data del DOGV
:   14-04-2010

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2010/3750


Data del document
:   11-03-2010

Organisme emissor
:   Ajuntament d'Elx

Tipus de document
:   Anunci

Descriptors 

:   * Elx
    * administració local
    * pla d'urbanisme

Informació pública de l'estudi d'integració paisatgística i estudi d'impacte ambiental del projecte d'ampliació del proveïment d'aigua potable a la partida de la Marina. [2010/3750]  
La tinenta d'alcalde d'Aigües (delegació Decret 25.06.2007), amb data 11 de març de 2010, ha dictat el decret següent:  
Únic: sotmetre a informació pública l'estudi d'integració paisatgística i l'estudi d'impacte ambiental del projecte d'ampliació del proveïment d'aigua potable a la partida de la Marina, redactat per este Ajuntament, durant el termini de 30 dies hàbils des de la publicació de l'anunci al Diari Oficial de la Comunitat Valenciana.  
Elx, 11 de març de 2010.- La tinenta d'alcalde d'Aigües: María Teresa Sempere Jaén.
Diari Oficial de la Generalitat Valenciana


Sumari del DOGV 6295, del 23-06-2010 (2010/6632)

Notificació de resolucions. Expedient número 462007SAT00903 i altres.
---------------------------------------------------------------------

### Dades del document

Número de DOGV
:   6295

Data del DOGV
:   23-06-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/6632


Organisme emissor
:   Conselleria d'Economia, Hisenda i Ocupació

Tipus de document
:   Anunci

Notificació de resolucions. Expedient número 462007SAT00903 i altres. [2010/6632]  
  
\* \* \* \* \*  
  
Per la present es notifica a les empreses que a continuació es detallen, a les quals la Inspecció Provincial de Treball practicà actes d'infracció, que esta Direcció Territorial d'Ocupació i Treball ha dictat resolucions administratives en els expedients sancionadors que també es detallen, resolucions que no es van poder notificar per haver desaparegut els destinataris, traslladat a un altre domicili o altres causes anàlogues.  
Les empreses interessades podran comparèixer en esta Direcció Territorial d'Ocupació i Treball (Secció de Sancions), situada a València, avinguda del Baró de Càrcer, 36-3, per al coneixement del text íntegre de les resolucions i perquè hi conste el dit coneixement, tot això d'acord amb el que disposen els articles 59.4 i 61 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la nova redacció que en fa la Llei 4/1999, de 14 de gener, de modificació de la Llei 30/1992.  
Així mateix, les empreses interessades podran interposar recurs d'alçada en el termini d'un mes, a partir de la publicació del present edicte, davant del director general de Treball, Cooperativisme i Economia Social, d'acord amb l'article 114 i següents del text legal mencionat, i a estos efectes podran examinar en el termini indicat els expedients que es troben en esta Direcció Territorial.  
València, 1 de juny de 2010.- El director territorial d'Ocupació i Treball: Jorge Ramos Jiménez.
Diari Oficial de la Generalitat Valenciana


Sumari del DOGV 6214, del 25-02-2010 (2010/1999)

ACORD de 18 de febrer de 2010, del Consell de la Sindicatura de Comptes de la Comunitat Valenciana, pel qual es modifica la composició del tribunal de selecció del concurs oposició per a proveir tres places de tècnic d'auditoria en llocs de treball corresponents a la modalitat de corporacions territorials i d'altres ens públics.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6214

Data del DOGV
:   25-02-2010

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2010/1999


Data del document
:   18-02-2010

Organisme emissor
:   Sindicatura de Comptes

Tipus de document
:   Acord

Anàlisi jurídica

 Descriptors 

:   * concurs administratiu

ACORD de 18 de febrer de 2010, del Consell de la Sindicatura de Comptes de la Comunitat Valenciana, pel qual es modifica la composició del tribunal de selecció del concurs oposició per a proveir tres places de tècnic d'auditoria en llocs de treball corresponents a la modalitat de corporacions territorials i d'altres ens públics. [2010/1999]  
Mitjançant l'Acord de l'1 de febrer de 2010, el Consell d'aquesta Sindicatura va acordar nomenar Jesús Picó Romero, tècnic d'auditoria, com a vocal suplent del tribunal de la convocatòria per a proveir tres places de tècnic d'auditoria en llocs de treball corresponents a la modalitat de corporacions territorials i d'altres ens públics (DOCV i BOC de data 10.02.2010).  
En data 12 de febrer, Jesús Picó Romero va presentar un escrit en el qual s'absté, per causa justificada, de formar part del dit tribunal, d'acord amb el que disposa l'article 28 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Vist l'esmentat escrit, el Consell acorda:  
1. Estimar l'abstenció presentada per Jesús Picó Romero i, per tant, deixar sense efecte el seu nomenament, basant-se en el que disposa l'article 28 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
2. Nomenar Antonio Minguillón Roy, auditor, com a vocal suplent del tribunal de la convocatòria per a proveir tres places de tècnic d'auditoria en llocs de treball corresponents a la modalitat de corporacions territorials i d'altres ens públics, per a substituir Jesús Picó Romero.  
València 18 de febrer de 2010.- El síndic major: Rafael Vicente Queralt.
Diari Oficial de la Generalitat Valenciana


Sumari del DOGV 6210, del 19-02-2010 (2010/1826)

Correcció d'errades de l'anunci de licitació de l'expedient 40/2010. Servici de retirada, custòdia i gestió externa d'històries clíniques i èxitus de l'Hospital Universitari Doctor Peset; històries clíniques del Centre d'Especialitats Montolivet i centres de salut del departament, i documentació clínica i material variat de servicis de l'hospital, així com documentació administrativa. Digitalització d'històries clíniques.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6210

Data del DOGV
:   19-02-2010

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2010/1826


Data del document
:   17-02-2010

Organisme emissor
:   Conselleria de Sanitat

Tipus de document
:   Correcció d'errades

Anàlisi jurídica

 Descriptors 

:   * contracte de serveis

Correcció d'errades de l'anunci de licitació de l'expedient 40/2010. Servici de retirada, custòdia i gestió externa d'històries clíniques i èxitus de l'Hospital Universitari Doctor Peset; històries clíniques del Centre d'Especialitats Montolivet i centres de salut del departament, i documentació clínica i material variat de servicis de l'hospital, així com documentació administrativa. Digitalització d'històries clíniques. [2010/1826]  
S'ha advertit una errada en la publicació de l'anunci de licitació de l'expedient 40/2010, «servici de retirada, custòdia i gestió externa d'històries clíniques i èxitus de l'Hospital Universitari Doctor Peset; històries clíniques del Centre d'Especialitats Montolivet i centres de salut del departament, i documentació clínica i material variat de servicis de l'hospital, així com documentació administrativa. Digitalització d'històries clíniques», publicat en el Diari Oficial de la Comunitat Valenciana número 6206, pàgines 6116 i 6117, de 15 de febrer de 2010.  
D'acord amb l'article 105, punt 2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, cal rectificar l'errada següent:  
Pàgina 6116, punt 7.a).  
On diu:   
«7. Requisits específics del contractista.  
a) Classificació: grup: U, subgrup: 2, categoria: C  
lot 1: grup: U, subgrup: 3, categoria: A  
lot 2: grup: V subgrup: 1, categoria: A»;  
Ha de dir:  
«7. Requisits específics del contractista.  
a) Classificació:   
lot 1: grup: U, subgrup: 3, categoria: A  
lot 2: grup: V subgrup: 1, categoria: A».  
Esta correcció, únicament modifica este punt.   
València, 17 de febrer de 2010.- El director general de Recursos Econòmics (Decret 25/2005, de 4 de febrer, DOGV núm. 4941): Eloy Jiménez Cantos.
Diari Oficial de la Generalitat Valenciana


Sumari del DOGV 6427, del 29-12-2010 (2010/13672)

Informació pública de la modificació de tarifes de proveïment d'aigua a Benetússer.
-----------------------------------------------------------------------------------

### Dades del document

Número de DOGV
:   6427

Data del DOGV
:   29-12-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/13267


Organisme emissor
:   Aguas de Valencia, SA

Tipus de document
:   Anunci

Informació pública de la modificació de tarifes de proveïment d'aigua a Benetússer. [2010/13347]  
D'acord amb l'establert en l'article 3.3 del Decret 3/2008, d'11 de gener, del Consell de la Generalitat Valenciana, transcorregut el termini determinat en el citat article i en virtut de la normativa anterior, es consideren aprovades les tarifes d'aigua potable sotmeses a consideració. Per tot açò:  
Tarifa aprovada:   
  
Sobre les presents tarifes s'aplicarà l'IVA, d'acord amb l'establert en la Llei 37/1992, de 28 de desembre.  
Cosa que es fa pública.  
València, 29 de desembre de 2010.- El director: Francisco Zorrilla.
Diari Oficial de la Generalitat Valenciana


Sumari del DOGV 6356, del 16-09-2010 (2010/9884)

Extracte de la convocatòria per a la provisió, pe concurs oposició lliure, d'una plaça d'auxiliar administratiu, grup C2, per a l'Oficina de Turisme, de naturalesa laboral, i creació d'una borsa de treball.
--------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6356

Data del DOGV
:   16-09-2010

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2010/9884


Data del document
:   09-09-2010

Organisme emissor
:   Ajuntament de San Fulgencio

Tipus de document
:   Extracte

Descriptors 

:   * San Fulgencio
    * concurs administratiu

Extracte de la convocatòria per a la provisió, pe concurs oposició lliure, d'una plaça d'auxiliar administratiu, grup C2, per a l'Oficina de Turisme, de naturalesa laboral, i creació d'una borsa de treball. [2010/9884]  
En el Butlletí Oficial de la Província d'Alacant número 161, de 24 d'agost de 2010, apareixen publicades les bases i convocatòria completa d'una plaça d'auxiliar administratiu d'administració general, subescala auxiliar, per concurs oposició lliure, vacant en la plantilla de personal laboral de l'Ajuntament i inclosa en l'oferta d'ocupació pública per a 2010. Està dotada amb les retribucions bàsiques corresponents del grup C2 (antic D), dues pagues extraordinàries, augments graduals per triennis i les retribucions complementàries establides per la corporació, de conformitat amb la legislació vigent.  
El termini de presentació d'instàncies serà de 20 dies naturals, comptats a partir de l'endemà de la publicació de la convocatòria en el Butlletí Oficial de l'Estat.  
La resta d'anuncis relacionats amb aquestes convocatòries es publicaran en el Butlletí Oficial de la Província d'Alacant i al tauler d'anuncis d'aquest Ajuntament.  
Cosa que es fa pública perquè se'n prenga coneixement.  
San Fulgencio, 9 de setembre de 2010.- L'alcaldessa presidenta: Trinidad Martínez Andrés.
Diari Oficial de la Generalitat Valenciana


Sumari del DOGV 6222, del 09-03-2010 (2010/2343)

RESOLUCIÓ de 22 de febrer de 2010, de l'encarregat del Registre Central de Cooperatives de la Comunitat Valenciana, per la qual es fa públic el resultat del sorteig realitzat per a la determinació de l'ordre dels nomenaments d'auditors per a l'exercici 2010, als efectes del que disposa l'article 50 de la Llei 8/2003, de 24 de març, de Cooperatives de la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6222

Data del DOGV
:   09-03-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/2343


Data del document
:   22-02-2010

Organisme emissor
:   Conselleria d'Economia, Hisenda i Ocupació

Tipus de document
:   Resolució

Anàlisi jurídica

 Descriptors 

:   * verificació de comptes
    * cooperativa

RESOLUCIÓ de 22 de febrer de 2010, de l'encarregat del Registre Central de Cooperatives de la Comunitat Valenciana, per la qual es fa públic el resultat del sorteig realitzat per a la determinació de l'ordre dels nomenaments d'auditors per a l'exercici 2010, als efectes del que disposa l'article 50 de la Llei 8/2003, de 24 de març, de Cooperatives de la Comunitat Valenciana. [2010/2343]  
En compliment de la Resolució de 4 de gener de 2010, publicada en el Diari Oficial de la Comunitat Valenciana el 8 de febrer de 2010, en data 19 de febrer de 2010 es va realitzar el sorteig públic per a determinar l'ordre de nomenament d'auditors de comptes per a l'exercici corresponent, per al supòsit regulat en l'article 50 de la Llei 8/2003, de 24 de març, de Cooperatives de la Comunitat Valenciana  
Insaculades les paperetes corresponents a totes i cada una de les lletres de l'alfabet, es va realitzar l'extracció a l'atzar d'una papereta, i resultà ser la lletra Q.  
Per este motiu, els nomenaments d'auditors de comptes que hagen de realitzar les oficines dels registres de cooperatives de la Comunitat Valenciana durant l'exercici 2010 en compliment de l'article mencionat, es faran, de manera correlativa, entre els inclosos en les llistes provincials d'auditors i societats auditores confeccionada per l'Institut de Comptabilitat i Auditoria de Comptes, iniciant pel primer auditor o societat auditora de la lletra Q.  
València, 22 de febrer de 2010.- L'encarregat del Registre: José Ignacio Martínez Estevan.
Diari Oficial de la Generalitat Valenciana


Sumari del DOGV 6349, del 07-09-2010 (2010/9039)

Notificació de la sentència dictada en el judici ordinari número 507/2009.
--------------------------------------------------------------------------

### Dades del document

Número de DOGV
:   6349

Data del DOGV
:   07-09-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/9039


Organisme emissor
:   Jutjat de Primera Instància Número 2 de Quart de Poblet

Tipus de document
:   Edicte

Notificació de la sentència dictada en el judici ordinari número 507/2009. [2010/9039]  
Judici ordinari 000507/2009  
Part demandant: SIV OPS Training, SL, i Servicios Instrucción Vuelo, SL.   
Part demandada: Pronair Airlines, SL.  
En el judici a què es fa referència s'ha dictat la sentència de 8 d'abril de 2010 que té la dispositiva literalment com segueix:   
Estime de manera íntegra la demanda formulada per la procuradora dels tribunals senyora Jordá Albiñana en nom i representació de SIV OPS Training, SL, i Servicios Instrucción Vuelo, SL, contra Pronair Airlines, SL, declarada en situació de rebel·lia processal, i en conseqüència:   
1. Declare l'existència d'un crèdit a favor de SIV OPS Training, SL, y Servicios Instrucción Vuelo, SL, per import de 77.300,80 euros, més 7.181,48 euros (corresponents al tipus d'interés de l'1% compost mensualment, en virtut de la condició general sisena del contracte) i en els interessos processals que es produïsquen a partir d'ara.   
2. Condemne Pronair Airlines, SL, a pagar a SIV OPS Training, SL, y Servicios Instrucción Vuelo, SL, la quantitat de 84.482,28 euros, incrementada pels interessos processals que es produïsquen a partir d'ara.   
3. Condemne la part demandada a pagar-ne les costes processals.   
Contra aquesta sentència, que no és ferma, es pot interposar un recurs d'apel·lació de què coneixerà l'Audiència Provincial de València, que caldrà preparar davant d'aquest Jutjat dins del termini de cinc dies següents a la notificació, on s'ha d'esmentar la resolució objecte d'apel·lació i es manifeste la seua voluntat d'interposar-hi un recurs, amb la indicació dels pronunciaments que s'impugnen, de conformitat amb el vigent article 457 de la Llei d'Enjudiciament Civil i amb l'obligació de constituir el dipòsit establert en la Llei Orgànica 1/2009, per un import de 50 euros, en el compte d'aquest Jutjat.   
Que la secretària expedisca una testimoniança d'aquesta resolució, perquè s'unisca a les actuacions en què es va dictar, i que es porte l'original al llibre de sentències (de conformitat amb el que estableix l'article 265 de la LOPJ).   
Aquesta és la meua sentència, que pronuncie, mane i firme».   
Atés el desconeixement del domicili o residència actuals de l'entitat demandada, Pronair Airlines, SL, de conformitat amb el que disposa l'article 497.2 de la Llei d'Enjudiciament Civil, ha ordenat la publicació d'aquest edicte en el Diari Oficial de la Comunitat Valenciana, per a portar a efecte la diligència de notificació de sentència Pronair Airlines, SL.   
Quart de Poblet, 15 de juliol de 2010.- La secretària judicial: Mercedes Bascuñana Bascuñana.